تماشق

**تماشَق** ولّا **تماشَك** (اللي كايهضرو بيها كايسمّيوها **تفاغيست**) هي لوغة من اللوغات لأمازيغية من لفرع داللوغات التوارݣية كايهضرو بيها لقبايل دالرحل فشمال إفريقيا فلبلدان ديال بوركينا فاصو، مالي، الدزاير و النيجر. هادي وحدة من التلاتة داللوغات التوارݣية، الجوج لاخرين هوما تماجق وتماهق.

كاينة تماشق بزاف فمالي، وخصوصا فلمناطيق ديال كيدال، تيمبكتو وݣاو. هاد اللوغة كاتهضر بيها ناس قليلة فبوركينا فاصو. ف2014 شي 500 ألف ديال لبشري كايهضرو بتماشق، 378 ألف هوما ماليين. لمعيشة ديال التوارݣ ولّات فخطر بسباب التغيُّر دلمناخ والصراعات دالسياسة، بلخصوص التورة التوارݣية على لحوكومة دمالي ف1990-95 اللي كانت جابت ليهوم التطهير لعرقي على الشكل ديال لقتيل لينتيقامي ولمنفى. تماشق دابا مصنفة باللي هي لوغة كاتطور (5)، وهادشي راجع للترويج ديال لحوكومة دمالي لهاد اللوغة: ليوما كاتقرّا تماشق فلمدارس ديال الدولة من لبتيدائي حتال لأقسام ديال محاربة لأمية.

لمصطلح ديال تماشق كايتّفهم منو فمالي باللي كايعني ݣاع لمتغيرات اللي كايهضرو بيها التوارݣ. لأسماء لخرين ديال هاد اللوغة هوما تَماشَن، تَماشَكين وتوماتشَك.

## اللهجات ديال تماشق فمالي
كاينين آراء متباينة على التقسيمات ديال اللهجات فتماشق. شي كايݣول كاينين غير جوج، وكايتسمّاو تيمبكتو وتادهاك.

وحدين خرين كايݣولو باللي كاينين تلاتة ديال اللهجات فتماشق تاع مالي:
* كال أنصار فحدا تمبكتو (كاتسمى T-Ka (ت-كا))
* تماشق لمدرّجة وكاينة فكيدال، تسّاليت، ݣاو، ولمجموعات اللي ماشي من كال أنصار حدا تمبكتو
* لهجات كايهضرو بيها شي مجموعات فݣورما وأصونݣو.

## النطق
### الصوايت
تماشق فيها 7 ديال الصوايت فلمجموع. جوج قدّاميين /i/ و/æ/، تلاتة وسطانيين /ə/ و/æ/ و/a/، وجوج لورانيين /u/ و/o/. كاينين جوج دالصوايت لقصار: /ə/ و/æ/، لماباقي كولهوم صوايت طوال. ماكاينينش صوايت مضوبلين فهاد اللوغة. ݣاع الصوايت يقدّو يجيو فاللول أولّا لوسط ديال لكلمة، من غير اللخر اللي كايجي فيه غير الصوايت الطوال.

### لحروف
تماشق فيها 33 حرف، هوما نيت اللي كاينين فهاد لجدوال:

لجدوال فيه جوج دلحروف قرجوتيين: لها /h/ و لهمزة /ʔ/ (لمصدر ماحددش منين كايتنطقو).

لحروف اللي مابين جوج قواس فلجدوال ماكايتستعملوش بزاف، وكاينين غير فلكلمات اللي تسلفاتهوم تماشق. لحروف اللي من جاية من لعربية واللي هي السين /s/ واللام /l/ ولحا /ħ/ ولعين /ʕ/ ولهمزة /ʔ/ كاينين فلكلمات اللي جايين من لعربية. لهمزة /ʔ/ غابرة من اللهجات لعربية ديال تمّا، وكاينة غير فلكلمات اللي عندها علاقة بلإسلام.

لحروف اللي فوسط ربعة دلقواس كايجيو غير تشديد لحروف خرين. حرف لقاف /q/ كايجي مشدد هاكّا /qq/، ولاكين يقدر يتفسّر بلغين لمشددة /ɣɣ/.

## التراكيب
### الترتيب دلكلمات
الترتيب ديال لكلمات فلجمل لبساط تاع تماشق هو: فيعل-فاعيل-مفعول بيه. متال:

### لجمل لفيعلية
لفيعل كايسبق لفاعيل كيمّا لميتال اللي قبل.

لفعال لمعاونة كاتجي هي اللولة فلجملة لفيعلية. كاتزاد àd (أَد) فاللول ديال لجملة باش تكون لهضرة على لمستقبل. متال:

النفي ديال لفيعل كايبدا ب wæ̀r (وآر)، وكاتّسمع غير [wər] (وَر) إلا جات ديريكت قبل من ə (لهمزة)، u (الضمة) و i (لكسرة). متال:

### لجمل دالسمية
فتماشق لجملة دالسمية كاتبدا بالسمية الرئيسية (لمبتدأ) وعاد كايتبعو شرح ونعيت ديالو (خبر) إما بالسمية دليشارة، لجملة النسبية أولّا لملكية. تماشق مافيهاش التحديد. شي متلان ديال لجمل دالسمية راه معطيّين لتحت:
#### تاع السمية دليشارة

#### تاع لجملة النسبية

#### تاع لملكية

#### تاع لارقام
هادي تاع ارقام مختالفة على اللي تݣالو قبل، حيتاش لارقام كايتبعو السمية ماكايجيوش قبل منها. واحد ليستيتناء اللي كاين هو فاش الرقم واحد كايولّي يخدم فلجملة كيف النعت ماشي كيف الرقم. متال:

### حروف لجر ولإضافة
تماشق فيها حروف لجر ولإضافة

### لأسئيلة
لأدوات ديال ليستيفهام فتماشق كايجيو فلبدية ديال لجملة:

-

### لبدية دلهضرة
التقديم للهضرة كاين فتماشق، وواحد لمكوّن اللي كايقدّم لهضرة كايجي فاللول ديال لجملة. متال:

### التوكيد
كاين التوكيد فتماشق. الشي اللي كايتأكد عليه كايجي فاللول ديال لجملة. لحرف à (أَ)، اللي هو سمية دليشارة صغير، كايجي غاليبا من مورا الشي اللي تدار ليه توكيد. متال:

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تصنيف:لوغات توارݣية